CELEX: 62019TN0277
Language: mt
Date: 2019-04-26 00:00:00
Title: Kawża T-277/19: Rikors ippreżentat fis-26 ta’ April 2019 — BK vs L-Uffiċċju Ewropew ta’ Appoġġ fil-qasam tal-Asil (EASO)

24.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/71
            
         
      Rikors ippreżentat fis-26 ta’ April 2019 — BK vs L-Uffiċċju Ewropew ta’ Appoġġ fil-qasam tal-Asil (EASO)
      (Kawża T-277/19)
      (2019/C 213/68)
      Lingwa tal-kawża: Il-Grieg
      
         Partijiet
      
      
         Rikorrenti: BK (rappreżentanti: B. Christianos, A. Skoulikis u D. Karagkounis, dikigoroi)
      
         Konvenut: L-Uffiċċju Ewropew ta’ Appoġġ fil-qasam tal-Asil (EASO)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata tal-Awtorità tal-Ħatra, li l-kontenut tagħha huwa espress fil-messaġġ tal-posta elettronika tat-2 ta’ Settembru 2018 tal-Kap tad-Dipartiment Amministrazzjoni, u d-deċiżjoni impliċita tal-Awtorità tal-Ħatra li tiċħad l-ilment tar-rikorrenti. B’konsegwenza ta’ dan l-EASO jkollu jadotta, b’effett retroattiv, il-miżuri sabiex jimplementa d-deċiżjoni tal-Qorti Ġenerali, fis-sens tal-Artikolu 266 TFUE.
               
            
                  —
               
               
                  tikkundanna lill-konvenut għall-ispejjeż kollha tal-kawża tar-rikorrenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq ksur tal-prinċipju ta’ protezzjoni tal-aspettattivi leġittimi.
               
            
                  2.
               
               
                  It-tieni motiv ibbażat fuq assenza ta’ motivazzjoni u, għaldaqstant, ksur ta’ formalità essenzjali fis-sens tal-Artikolu 263 TFUE.
               
            
                  3.
               
               
                  It-tielet motiv ibbażat fuq insuffiċjenza ta’ motivazzjoni tad-deċiżjoni kkontestata, li tinvolvi żball sostantiv.
               
            
                  4.
               
               
                  Ir-raba’ motiv ibbażat fuq żball ta’ liġi, peress li d-deċiżjoni ma tiħux inkunsiderazzjoni l-interess tas-servizz u tad-dmir ta’ premura tal-Amministrazzjoni fil-konfront tal-membri tal-persunal tagħha.